Calendario persa

O Calendario Persa ou Calendario Iraniano é un calendario Solar no que o ano comeza o 21 de marzo.

Este calendario foi adoptado en 1925 en Irán e en 1957 en Afganistán. Considérase máis preciso có Calendario gregoriano dado que no calendario gregoriano hai un erro dun día cada 3320 anos, mentres que no calendario persa o mesmo erro aparecería cada 3.8 millóns de anos.

O calendario persa ten seis meses con 31 días e os seis meses seguintes con 30 días, excepto o último con 29 ou 30 días segundo sexa bisesto ou non. O ano comeza en Novruz que coincide co 21 de marzo do Calendario gregoriano.
O primeiro de xaneiro de 2000 do calendario gregoriano é o 11 de Dej de 1378 do calendario persa.

 Nome dos meses 

Abaixo está a relación dos doce meses do calendario persa:

 Período Nome Nome en persa Días Significado 21 de marzo - 20 de abril Farvardin فروردین 31 Gloria da consciencia relixiosa 21 de abril - 21 de maio Ordibehesht اردیبهشت 31 Virtude suprema 22 de maio - 21 de xuño Khordad خرداد 31 Saúde, plenitude 22 de xuño - 22 de xullo Tir تیر 31 Vivo 23 de xullo - 22 de agosto Mordad  مرداد 31 (I)mortalidade* 23 de agosto - 22 de setembro Shahrivar  شهریور 31 Territorio vivo 23 de setembro - 22 de outubro Mehr مهر 30 Honestidade, amor 23 de outubro - 21 de novembro Aban آبان 30 Auga 22 de novembro - 21 de decembro Azar آذر 30 Lume 22 de decembro - 20 de xaneiro Dej دی 30 Creador (Deus) 21 de xaneiro - 19 de febreiro Bahman  بهمن 30 Boa intención 20 de febreiro - 20 de marzo Esfand اسفند 29 ou 30 Santa devoción
* A forma antiga era Amordad, que, realmente, significa inmortalidade. A forma actual é antónimo de inmortalidade.

 Días da semana 

Nese calendario, a semana posúe sete días, comezando no sábado e rematando o venres. Os nomes dos días da semana do calendario son:

 Shanbeh (شنبه en Persa) equivalente ó sábado.
 Yekshanbeh (یکشنبه en Persa) equivalente ó domingo.
 Doshanbeh (دوشنبه en Persa) equivalente ó luns.
 Seshanbeh (سه شنبه en Persa) equivalente ó martes.
 Chaharshanbeh (چهارشنبه en Persa) equivalente ó mércores.
 Panjshanbeh (پنجشنبه en Persa) equivalente ó xoves.
 Jom'eh (جمعه en Persa, orixinalmente Árabe) ou Adineh (آدینه en Persa) equivalente ó venres.

Categoría:Calendarios
Categoría:Símbolos de Irán